
Александър Маринов - Пловдив 


Социално-икономическото развитие на Средните Родопи днес, а осо- 
бено в миналото, е тясно свързано с Пловдив. Пловдив се явява мостът 
между великата планина и простора на Тракийската низина. Това се обу- ; 
славя от исторически, демографски, икономически и редица други факто- 
ри, без: които това развитие с немислимо. Пловдив е изворът, от който 
родопчани са черпели сили за запазване На своята духовност и родоприна- 
длежност. Будни хора идвали от планината, за да довършат тук своето 
образование. Едни продължавали по-нататък, други се връщали, а трети 
оставали в града, без да прекъсват нишките с родните си места. Те се 
изявявали в различни поприща, като са ни оставили многобройни доку- 
ментални свидетелства за различни събития, свързани със Средните Ро- 
ДОПИ. 
Така в Държавния архив - Пловдив са съхранени десетки лични фон- 
дове (предимно дарения), фондообразувателите на които в по-голямата 
част са родени в Родопите или са свързани по някакъв начин с планината. 

На първо място трябва да отбележим изтъкнатия родоповед, крае- 
вед, фолклорист, езиковед и изследвач на миналото на Родопите Стою 
Неделчев Шишков. Неговото богато документално наследство е предаде- 
но в архива от дъщерите му и въпреки че е използувано толкова много, 
и днес си остава един от основните източници за проучване историята на 
Среднородопския край. 

Тук няма да се спираме подробно на материалите, включени във фон- 
да. През 1978 г. Държавният архив - Пловдив и Окръжната библиотека в 
Смолян издадоха Инвентарния опис на фонда и Библиография на всичко 
печатано от него и за него. Изданието е снабдено с необходимия справо- 
чен апарат. То може да се намери в библиотеките и архивите в страната. 
За много дейци на науката, просветата и културата Стою Шишков си ос- 

тава учителят, „най-големият“, „ ненадминатият“ изследвач на Родопите. 

Друг личен фонд, материалите на който изцяло са свързани с мина- 
лото на Родопския край, е на Петър Анастасов Маринов? В свои изказва- 
ния и статии той отбелязва, че се смята за ученик на Стою Шишков, кой- 
то му е отворил очите и сърцето за изследване и проучване миналото, 
проблемите и историята на края. Роден и израсъл в Родопите, свидетел на 
превратностите в съдбите на населението, неговите трудове са изпълнени 
с обич към този край, написани са добросъвестно, основавайки се само на 
исторически и документални извори. Основната и най-голяма част от ма- 
териалите са посветени на миналото и възраждането на родопските бъл- 
гаромохамедани, дейността на българомохамеданската културно-просве- 
тна дружба „Родина“ за пробуждането на това население и приобщаване- 
то му към българската народност (въпрос толкова актуален днес). Ста- 
тии, студии, монографии. мемоари и кореспонденция осветляват този жи- 
знено важен за днешното общество въпрос. Ценност представлява съста- 
веният от Петър Маринов „ Родопски и българомохамедански книгопис“, 
в който са включени анотации и библиографски справки за всичко писано 
за Родопите от древността до 1947 г. Това е чудесен справочник за всички 
изследователи и интересуващи се по различни проблеми на родопското 
минало и история. Ценност представлява и написаната от него първа мо- 
нография за град Смолян Тя и сега си остава един от източниците за 
проучване миналото на града и база за написване на нови монографии. 
Богати са изследванията му на живота, бита и езика на среднородопското 
население, които намират израз в четирите тома „ Сборник Родина“  ре- 
дактирани от него, и многобройните пиеси, написани на родопски диа- 
лект, записаните обичаи, поверия, гатанки и др. В съавторство с писателя 
Янтай Кавалов (Васил Димитров) написва първата селищна монография 
за Родопите след „Миналото на Чепеларе“ на Васил Дечев - » Петдесет 
години Проглед“ ?. Многобройни са записаните от него спомени на участ- 
ници в „ комитското движение“ през 1903 г. и Балканската война - 1912 г., 
плод на които са книгите „ Родопските комити разказват“ и Спомени за 
Балканската война“ °. В мемоарната поредица „ Спомени за малки и голе- 
ми родопчани“ са машинописните спомени за Стою Шишков, Васил Де- 
_ чев, Атанас Каишев, Георги Чичовски, Асен Зеров, Камен Боляров и др., 
на брой около 40. Голяма е и запазената кореспонденция, водена с изтък- 
нати личности - писатели, общественици, културни дейци, радетели на 
_ родинското движение и др. като Здравко Александров, проф. Адамец - 
Виена, акад. Михаил Арнаудов, проф. Леон Больо - Франция. 

Николай Вранчев, Ангел Вълчев, Павел Генадиев, Петър Детев, Ва- 
сил Дечев, Янтай Кавалов (В. Димитров), проф. Страшимир Димитров, 
„Иван Дуйчев? Йордан Заимов, Вичо Иванов, Дамян Каров, патриарх Ки- 

рил, Стайко Кабасанов, генерал Атанас Каишев, свещ. Константин Ка- 
нев, Христо Караманджуков, Фани Попова-Мутафова, Димитър Осинин, 
„Начо Папазов, Андрей Печилков, Крум Савов, Станислав Сивриев, Нико- 
лай Хайтов и още стотици други кореспонденти, все по въпросите на въз- 

раждането на българитемохамедани, миналото, бита и културата на сред- 
нородопските българи. 

Многобройни са статиите, машинописите, студиите и др. материали 
по изясняване произхода на наименованията „ ахряни“ , „помаци“ , назва- 
нията на местности в Смолянсхо, следи на Левски в Родопите, за един 
неизвестен бунт в Родопите, изясняване живота и дейността на Рада Каза- 
лиева и нейния „Исторически бележник“ , събора на Рожен, за пътуването 
на Пол Люкас през Родопите, Априлското въстание и среднородопското 
население, първото чествуване на Кирил и Методий в Родопите, за родо- 
любиви прояви на родопските българимохамедани, бележки за миналото 
на селата Бостина, Смилян, Широка лъка, за поп Глигорко и възраждане- 
то на българите в Средните Родопи, за паднали руски войници за освобо- 
ждението на Смолянско, поборници-опълченци от Родопите и редица дру- 
ги въпроси. 

През 1988 г. Петър Маринов предостави ново голямо дарение от ар- 
хивни документи и материали, което се обработва и ще бъде включено 
във фонда за използуване. 

Друг немалко интересен личен фонд е на Благой Делчев Грозев, са- 
моук строител, роден в с. Писаница, Смолянско”. Заема се с ремонт и въз- 
становяване на камбанарии на църкви в бившия Смолянски окръг: Усто- 
во, Писаница, Левочево, Хасовица, Соколовци, Средногорци, както и на 
различни обекти в Пловдивско. Едновременно със строителната дейност 
се заема и с изследователска дейност, преди всичко за родното си село 
Писаница. Записва предания и легенди, спомени. Интересува се и от дру- 
ги селища в Родопите. 

Материалите представляват предимно преписки с църковни настоя- 
телства и свещеници за ремонт и възстановяване на камбанарии, снимки 
на построени от него камбанарии. снимки на основателите на РМС в Пи- 
саница, както и спомени за дейността на РМС в селото, снимки на строи- 
тели с обяснителни бележки, бележки за миналото на с. Писаница: исто- 
рически сведения, предания, легенди, спомени за антифашистката борба 
и други проучвания. 

Името на художника Анастас Стайков е известно на всички. По-го- 
лямата чест от живота и дейността му преминават в Пловдив, но творче- 
ството му е свързано с Родопите. Не напразно той е обявен за почетен 
гражданин на Смолян. Материалите от личния си фонд" той предаде в 
архива още когато беше жив. 

Най-интересни са автобиографичните спомени на художника в ръко- 
‘пис и машинопис. Те бяха публикувани през 1984 и 1985 г. в поредни бро- 
еве на сп. „Родопи“ със заглавие ,„ Скици“ . С вродено чувство за хумор, с 
лек и увлекателен за четене стил, в първите страници пресъздава бита и 
миналото на някогашния Смолян. 

Запазен е каталог на картините на художника, съставен от неговата 
съпруга Ралица Стайкова с пълни данни кога са рисувани, по какъв повод, 
изпълнение и къде се съхраняват в момента. Това е чудесно помагало за 

всеки изкуствовед и изследовател на творчеството на Анастас Стайков. 
Многобройни са статиите и отзивите в печата за самостоятелни изложби 
на художника, за участието му в различни изложби, покани и слова за 
откриване на негови изложби, извадки от книги за впечатления за излож- 
би, поздравителни адреси, писма, почетен диплом, решение на Изпълни- 
телния комитет на Общинския народен съвет - Смолян и др. по ПОВОД 75: 
годишнината на художника през 1981 година. Във фонда му се съхраняват: 
благодарствено писмо от партийната организация в Смолян за подарени 
картини, албум от репролду«ции на художника от 1939 г., снимки на осно- 
вателите на въздържателното дружество „ Лъчв тъмата“ при гимназията 
в Райково през 1922 г., от изложба на родопски тъкани в Смолян, оформе- 
на от Анастас Стайков и сина му Петър Стайков, на откриването на която 
през 1967 г. присъствува и Цола Драгойчева, от юбилейната му изложба в 
Смолян, от родната му къща и стая в Смолян и други. 

Интерес представляват материалите по създаването, експониране- 
то, отзивите и дискусиите в печата за картината „Рода се с мома проща- 
ва“ - венец на неговото творчество с родопска тематика. 

Друг личен фонд, съхраняван в архива, е на Никола Куюмджиев, ро- 
дом от с. Соколовци”. Една част от документите са свързани с ДЪЛГОГОДИ- 
шните му изследвания на пазлични родове от селото и събраните във връ- 
зка с това снимки, споме: и, предания, сведения и легенди. . 

Като член на литературния кръжок при Профсъюзния дом на култу- 
рата на здравните работници в Пловдив са и неговите разкази и хуморис- 
тични материали с родопска тематика, някои от който са публикувани на 
страниците на сп. „Родопи“. , ў 

Друг личен фонде на родопския деец и общественик Светослав Добрев 
Духовников” от с. Гърън, сега главен мюфтия в Пловдив. Неговата дейност 
започва още преди 9 септември 1944 година. Работи активно за възраждане- 
то на българите мохамедани в Родопите и приобщаването им към българс- 
ката народност чрез статии, доклади, изложения и др. В този дух са и доку- ғ 
ментите във фонда. Богата е кореспонденцията му с изтъкнати личности по 
горните въпроси като Наум Главинчев, Христо Караманджуков, Петър Ма- 
ринов, Сирко Станчев, Николай Хайтов и др., с редакции на вестници и спи- 
сания относно поместване на статии, дописки, отзиви и др. материали, по 

редактираното от Духовников списание „ Светлина“ и други. 

Друга част от материалите са свързани с дейността му като имамин 
и мюфтия в Смолянско (1938-1944 г.), по назначаването му за директор и 
откриването на Българомохамеданското средно духовно училище в Рай- 
ково (1946-1947 г.), дейността му като секретар на СОНС в с. Търън (1954- 
1956 г.), като председател на читалище „ Светлина“ в Търън ( 1943-1959 г.), 
по членуването му в различни организации, като председател на селкооп 
„Успех“ в Търън (1949-1966 г.), изложения, предложения и др. до ЦКи 
Политбюро на БКП. БАН, Съюза на тракийските научно-просветни дру- 
жества в София и др. оп е низации и институти по българомохамеданския 
въпрос и културната революция в Родопите. 

Отделни материали за Средните Родопи се намират и в други лични 
фондове, съхранявани в архива в Пловдив. 

Така например учителят от Асеновград Димитър Попов“ освен доку- 
менти за историята на Асеновград, поради сътрудничеството му с писателя 
Янтай Кавалов (В. Димитров), е събрал материали и за селищата по течени- 
ето на р. Чепеларска - например: спомени на поп Марин Караджов от Чепе- 
ларе с родословни изследвания и данни за Чепеларе от ХІХ век, библиогра- 
фия на публикациите на Янтай Кавалов, спомени на йеромонах Антим Топа- 
лов с данни за Бачковския манастир, устав на родопската дружба „ Рожен“ в 
Станимака, броеве от вестниците „ Родопско ехо“ и „ Родопски страж“ ,при- 
каз на Пловдивския окръже- управител за назначаване на комисии за измер- 
ване на лозята в Рупчоска и др. околии през 1887 година, сведения и легенди 
за Момчил войвода и други войводи от Васил Вълчанов - преображенец, све- 
дения за родопчани от 1576 г. в турските архиви, съхранявани в Народната 
библиотека „Кирил и Методий“ в София, исторически и етнографски мате- 
риали за с. Бачково и други. 

В личния фонд на изтъкнатия археолог Петър Детев? от Пловдив се 
съхраняват някои материали за Средните Родопи като: „Стари оръжия в про- 
пастта Челевещница при с. Забърдо, Смолянско“ (а.е. 164 и 235), Праистори- 
чески селища и находки в Родопите (а.е.165, 166), Рисунки и бележки за кера- 
мични находки от района на с. Момчиловци, Смолянско, иза тракийски фи- 
були от Родопите (ае. 531) и други. 

В личния фонд на другия изтъкнат археолог Димитър Цончев също се 
съхраняват материали за Родопите. Това са предимно статии: „ Родопските 
средновековни крепости Кознакос и Беаднос“ (а.е. 70), „ Две среднородопски 
крепости в Родопската област „ Меропа“ (а.е. 71), „Резултати от едно архео- 
логическо проучване в Родопите“ (по долината нар. Арда) (а.е. 72), „ Тракий- 
ско могилно погребение в Родопите от старожелязната епоха“ (в с. Кутела - 
в началото на р. Малка Арда - а.е. 75). „ Манастири и надписи в северните 
склонове на Родопите“ (а.е. 155), материали на открити тракийски могилни 
погребения в Родопите от старожелязната епоха (с. Кутела - .е. 161), архео- 
логически проучвания в Родопите (за крепостите край Рудозем и с. Беден - 
а.е. 162), топографски карти на Родопите (а.е. 267) и други. 

Васил Крумов“ - адвокат от Пловдив и културен деец, е страстен почи- 
тател на Родопската планикг Плол на многобройните пътувания и странст- 
вувания из нея са пътеписите му год наслов „ Родопски хоризонти“ (а.е. 23). 
Написани с лек и свеж език, от тях лъха обич и преклонение пред величието 
и красотата на планината. 

Друг просветен и културен деец, свързан с Родопите, е Тодор Стойчев 
Струнчевски, родом от с. Славейно, Смолянско. По-голямата част от живо- 
та му преминава в Пловдив. Освен с учителска дейност се занимава с изсле- 
дователска и публицистична дейност. Родопите го привличат непрекъснато 
със своите исторически и езикови особености. Плод на тази издирвателска и 
събирателска работае „Родопски речник“ (а.е. 30,33), съставен от характер- 
нии специфични думи и изрази в родопските диалекти. Част от речника бе 

публикувана на страниците на сп. „ Родопи“. 

Трябва да отбележим и спомените на Тодор Стойчев (а.е. 28) за уча- 
стието на с. Стойките в Илинденско-Преображенското въстание, както и 
статията му (а.е. 31) за участието на Мария Хвойнева от с. Левочево, Смо- 
лянско, в македоно-одринското революционно движение. Като сътрудник 
на сп. „Родопи“ са отпечатани и две статии (а.е. 32) - „Майстор Славо“ (за 
строителя от с. Славеино) и „ Мобилизацията“ (по случай 60-годишнината 
от освобождението на Родопите). Изследванията му продължават и в дру- 
га насока. В една тетрадка Стойчев е събрал всички данни за занаятчийс- 
твото в Родопите (а.е. 39). 

Не трябва да пропускаме и спомените на Петър Манджуков" за уча- 
стието му в македоно-одринското революционно движение. Принадлежи 
към тъй наречените „ Гемиджии“ . През 1899 г. участвува в четата на Гоце 
Делчев. Една част от спомените му са свързани с действията на четници- 
те в Родопите, около селата Славеино, Левочево, Проглед, връзките мус 
Христо Караманджуков, Пею Шишманов и други изтъкнати родопски ли- 
чностиот „комитското“ време. Част от спомените са публикувани в кнИ- 
гата „Родопските комити разказват“ и в сп. „ Известия на държавните ар- 


хиви“ ." 


Трябва да отбележим и два лични фонда, постъпили наскоро в архи- 
ва, които още не са обработени, но в скоро време материалите им ще 
бъдат систематизирани и предоставени за използуване. Единият от тях е 
на Иван Найденов“ от Чепеларе. Най-важната част от фонда са проучва- 
нията на неговия род с родословното дърво и текстова част към него, ка- 
кто и материали за миналото на Чепеларе. 

Другият фонд е на Георги Арнаудов” - лесовъд от с. Хвойна. Негови- 
те материали са посветези изключително на миналото на селото. В ре- · 
зултат на събирателската му дейност, те ще оформят една бъдеща моног- 
рафия на Хвойна. 

Не е възможно в едно такова кратко изложение, да се отбележат 
подробно всички материали в личните фондове в Държавен архив - Плов- 
див за Родопите. Но и от представеното до тук е ясно, че архивът с богата 
документална база за всички изследователи на далечното и близко мина- 
ло на Средните Родопи. На всички добре дошли в читалнята на архива! 

